Το Διεθνές Οργανωμένο Έγκλημα, οι Επιπτώσεις του στο Δημόσιο Συμφέρον και ο Ρόλος της Ερευνητικής Δημοσιογραφίας στην Αποκάλυψή του
Creators: name: Καλαμαρά, Νικολίτσα Περικλή
Publisher: name: Aristotle University of Thessaloniki
Year: 2021
Subjects: Διεθνές Οργανωμένο Έγκλημα
Ερευνητική Δημοσιογραφία
Δημόσιο Συμφέρον
Transnational Organized Crime
Investigative Journalism
Public Interest

description: Η παρούσα εργασία φιλοδοξεί να ρίξει φως στον κόσμο του Διεθνούς Οργανωμένου Εγκλήματος, τη διεθνή του δραστηριότητα αλλά και την παρουσία του στην Ελλάδα. Παρουσιάζει τις εκφάνσεις του μέσα από νομιμοφανείς δραστηριότητες, σύμφωνα με τα δεδομένα από μεγάλες υποθέσεις, όπως τα Panama Papers, τα Paradise Papers και τα FinCen Files που έφερε στο φως της δημοσιότητας η Ερευνητική Δημοσιογραφία. Μέσω των παραπάνω περιπτώσεων η παρούσα εργασία καταγράφει τις αρνητικές συνέπειες του Διεθνούς Οργανωμένου Εγκλήματος στο Δημόσιο Συμφέρον αλλά και τη Δημοκρατία. Η παρούσα εργασία προβάλλει τη θέση πως η πάταξη του Διεθνούς Οργανωμένου Εγκλήματος μπορεί να ενισχύσει τις νόμιμες και καθαρές πολιτικές, οικονομικές και κοινωνικές δυνάμεις κάθε χώρας, της κοινωνίας και της οικονομίας στο έργο τους για την προάσπιση του Δημοσίου Συμφέροντος, τη δημοκρατική διακυβέρνηση αλλά και την ευημερία των πολιτών. Επισημαίνει πως σε αυτή την προσπάθεια ο ρόλος της Ερευνητικής Δημοσιογραφίας είναι καταλυτικός σε σύγκριση με τα παραδοσιακά Μέσα Μαζικής Ενημέρωσης που περιορίζονται στην απλή καταγραφή των γεγονότων αδιαφορώντας για την αποκάλυψη της διαπλοκής μεταξύ της πολιτικής, της οικονομίας και του Διεθνούς Οργανωμένου Εγκλήματος εις βάρος των πολιτών. Το Πρώτο Κεφάλαιο της εργασίας προσδιορίζει τι είναι το Διεθνές Οργανωμένο Έγκλημα. Περιλαμβάνει τη δραστηριότητά του όπως αποτυπώνονται στις εκθέσεις των Αστυνομικών Αρχών αλλά και των Διεθνών Οργανισμών. Παρουσιάζει τη δραστηριότητα του Διεθνούς Οργανωμένου Εγκλήματος στην Ελλάδα στο πλαίσιο της παγκοσμιοποίησης. Καταλήγει με τις αρνητικές συνέπειες και τα πλήγματα που επιφέρει το Διεθνές Οργανωμένο Έγκλημα στο Δημόσιο Συμφέρον. Το Δεύτερο Κεφάλαιο της εργασίας αφορά στο ρόλο της Ερευνητικής Δημοσιογραφίας στην πάταξη του Διεθνούς Οργανωμένου Εγκλήματος και την προστασία του Δημοσίου Συμφέροντος. Περιγράφει ποια είναι τα κέντρα Ερευνητικής Δημοσιογραφίας και τονίζει τη σημασία της στο σύγχρονο κόσμο ως βασικό πυλώνα στην προάσπιση του Δημοσίου Συμφέροντος. Παρουσιάζει τον καταλυτικό ρόλο της Διεθνούς Σύμπραξης Ερευνητών Δημοσιογράφων (ICIJ) και τις αποκαλύψεις τους σχετικά με τα Panama Papers, Paradise Papers και FinCen Files. Η αποκάλυψη των συγκεκριμένων υποθέσεων αποτελούν ένα απτό παράδειγμα για το ρόλο και την αξία της διεθνώς συνεργαζόμενης Ερευνητικής Δημοσιογραφίας στην προάσπιση του Δημοσίου Συμφέροντος. Το Τρίτο Κεφάλαιο περιγράφει τη σχέση της Ερευνητικής Δημοσιογραφίας με τα παραδοσιακά Μέσα Μαζικής Ενημέρωσης στο επίπεδο της παγκοσμιοποιημένης πληροφορίας, της διάχυσης και της αξιοποίησής της για το Παγκόσμιο Δημόσιο Συμφέρον. Το κεφάλαιο αυτό τονίζει πως η παγκόσμια Ερευνητική Δημοσιογραφία αποτελεί το κύριο εναλλακτικό υπόδειγμα επαγγελματισμού, επιδεικνύοντας συνέπεια και προσήλωση στην αποστολή και τις αρχές της Δημοσιογραφίας, θεραπεύοντας τις δυσλειτουργίες της συμβατικής – κακώς νοούμενης δημοσιογραφίας.
description: This study attempts to enlighten Transnational Organized Crime (TOC), its function and its presence in Greece especially. It presents TOC's manifestation through legal appeared mechanisms such as famous Panama Papers, Paradise Papers and FinCen cases which were brought up in light from investigative journalism. By examining cases like the above mentioned this study underlines TOC's negative consequences in public interest and democracy. This study argues that by eliminating TOC legal pure political, economic and social powers of each country, market and society can be reinforced securing public interest. It indicates that investigative journalism can contribute in a catalyst way in this effort compared with traditional mass media that are limited in depicting events solely and be indifferent in revealing the interrelation between politics, market and TOC against peoples interest. In Chapter one, TOC definition is analyzed and describes its mechanisms based on international organizations and law-enforcement services reports. It presents TOC's activities in Greece through exploitation globalism and ends up with the negative impact and consequences in Greek public interest. In Chapter two, the role of investigative journalism in confronting TOC and protecting public interest is analyzed. It presents various Centers of Investigative Journalism and underlines its importance as a main pillar to protect public interest. Moreover, it presents the catalyst role of International Consortium of Investigative Journalists (ICJU) and its disclosures about Panama Papers, Paradise Papers and FinCen Files. These ICJU disclosures consist a strong evidence for the role and value of Investigative Journalism in protecting public interest worldwide. In Chapter three, the relation between Investigative Journalism and traditional mass media is analyzed on the basis of worldwide information, its fusion and exploitation for the public interest. This chapter underlines worldwide investigative journalism as a main alternative model of journalism which has already showed consistency and focus on the mission and principles of traditional journalism while addressing its malfunctions.